open-index/open-wikipedia-markdown huggingface dataset:
การท่าเรือนิวยอร์กและนิวเจอร์ซีย์

right|thumb|ธงการท่าเรือเป็นธงสองสี คือ สีเนื้อและสีน้ำเงิน มีตราประจำรัฐนิวเจอร์ซีย์และนิวยอร์กประดับด้วยขอบสีทอง

**การท่าเรือนิวยอร์กและนิวเจอร์ซีย์** (; ย่อ: **PANYNJ** หรือ **Port Authority NY NJ** ) เป็นกิจการร่วมค้าที่เกิดจากความร่วมมือระหว่างรัฐนิวยอร์กและรัฐนิวเจอร์ซีย์ของสหรัฐอเมริกา ก่อตั้งขึ้นใน ค.ศ. 1921 ผ่านความตกลงระหว่างรัฐที่ได้รับอนุญาตจากรัฐสภาสหรัฐ การท่าเรือกำกับดูแลโครงสร้างพื้นฐานด้านการขนส่งส่วนใหญ่ของภูมิภาค รวมถึงสะพาน อุโมงค์ สนามบิน และท่าเรือเดินทะเล ภายในเขตอำนาจทางภูมิศาสตร์ของท่าเรือนิวยอร์กและนิวเจอร์ซีย์ เขตท่าเรือขนาด  นี้โดยทั่วไปจะครอบคลุมพื้นที่รัศมี  จากอนุสาวรีย์เทพีเสรีภาพ สำนักงานใหญ่ของการท่าเรือตั้งอยู่ที่ 4 เวิลด์เทรดเซ็นเตอร์ในโลเวอร์แมนแฮตตัน

การท่าเรือดำเนินการท่าเรือเดินทะเลพอร์ตนวร์ก-เอลิซาเบท ซึ่งได้รับการจัดอันดับให้เป็นหนึ่งในท่าเรือที่ใหญ่ที่สุดในสหรัฐอย่างสม่ำเสมอในแง่ปริมาณระวางบรรทุกที่ขนถ่าย และเป็นท่าเรือที่ใหญ่ที่สุดในชายฝั่งตะวันออก การท่าเรือยังดำเนินการทางข้ามระหว่างสองรัฐ จำนวนหกแห่ง: สามแห่งเชื่อมนิวเจอร์ซีย์กับแมนแฮตตัน และอีกสามแห่งเชื่อมนิวเจอร์ซีย์กับเกาะสแตเทน สถานีขนส่งผู้โดยสารการท่าเรือ (Port Authority Bus Terminal) และระบบรถไฟ PATH ก็อยู่ภายใต้การบริหารของการท่าเรือเช่นกัน รวมถึงท่าอากาศยานลากวาร์เดีย ท่าอากาศยานนานาชาติจอห์น เอฟ. เคนเนดี ท่าอากาศยานนานาชาตินวร์กลิเบอร์ตี ท่าอากาศยานทีเทอร์โบโร และท่าอากาศยานนานาชาติสจวร์ต หน่วยงานนี้มีกรมตำรวจการท่าเรือของตนเองซึ่งมีเจ้าหน้าที่ 2,100 นาย

## อ้างอิง

หมวดหมู่:ก่อตั้งในสหรัฐในปี พ.ศ. 2464
หมวดหมู่:ผู้ดำเนินการท่าอากาศยานของสหรัฐอเมริกา
หมวดหมู่:สะพานในรัฐนิวเจอร์ซีย์
หมวดหมู่:สะพานในรัฐนิวยอร์ก
หมวดหมู่:หน่วยงานด้านการขนส่งแบบบูรณาการในรัฐนิวเจอร์ซีย์
หมวดหมู่:หน่วยงานด้านการขนส่งแบบบูรณาการในรัฐนิวยอร์ก
หมวดหมู่:ท่าเรือในรัฐนิวเจอร์ซีย์
หมวดหมู่:ท่าเรือในรัฐนิวยอร์ก
หมวดหมู่:หน่วยงานระหว่างรัฐของสหรัฐอเมริกา
หมวดหมู่:หน่วยงานทางด่วนเก็บค่าผ่านทางของสหรัฐอเมริกา
กรุงอิ้งเทียน (ราชวงศ์หมิง)

**กรุงอิ้งเทียน** () เป็นเมืองหลวงช่วงต้นราชวงศ์หมิง ภายหลังถูกเปลี่ยนให้เป็นเมืองหลวงรอง

หย่งเล่อปีที่ 19 (ค.ศ. 1421) มีการย้ายราชธานีทางใต้จากกรุงอิ้งเทียน ขึ้นไปยังกรุงซุ่นเทียนภาคเหนือ โดยเหตุการณ์นี้ถูกเรียกว่า *"หย่งเล่อย้ายราชธานี (永乐迁都)"*

## อ้างอิง

หมวดหมู่:ประเทศจีน
หมวดหมู่:เมืองหลวงในทวีปเอเชีย
หมวดหมู่:ราชวงศ์หมิง
หมวดหมู่:หนานจิง
พิพิธภัณฑ์นิเวศมาร์ตีนีก

**พิพิธภัณฑ์นิเวศมาร์ตีนีก** () ตั้งอยู่ที่ปวงต์ ฟีฌีเยร์ () ใกล้กับหมู่บ้านปัวรีเยร์ () ริมชายหาดอ็องซ์ ฟีฌีเยร์ () ในเขตเทศบาลรีวีแยร์-ปีโลต () ในมาร์ตีนีก

## คำอธิบาย
พิพิธภัณฑ์นิเวศแห่งนี้ก่อตั้งขึ้นในปี พ.ศ. 2536 และได้กลายเป็นองค์กรระดับแคว้นในปี พ.ศ. 2541

ตั้งอยู่ในโรงกลั่นสุราดูคาเนต์ (*Ducanet*) เดิม ซึ่งปิดตัวลงในปี พ.ศ. 2467 พิพิธภัณฑ์นิเวศแห่งนี้จัดแสดงประวัติศาสตร์ของมาร์ตีนีกผ่านวัตถุ การบูรณะ และแบบจำลอง (หัวข้อของชุดสะสม ได้แก่ ยุคก่อนประวัติศาสตร์ วิทยาศาสตร์และเทคโนโลยี และเกษตรและอาหาร)

ชุดสะสมเหล่านี้นำเสนอประวัติศาสตร์ของเกาะแห่งนี้ ตั้งแต่ยุคก่อนประวัติศาสตร์ของชนพื้นเมืองอเมริกัน ไปจนถึงยุคอาณานิคม ยุคทาส และยุคเศรษฐกิจแบบไร่นา

การค้นพบแหล่งโบราณคดีสำคัญจากวัฒนธรรมซาลาดอยด์ (*Saladoid*) ของกลุ่มชนพื้นเมืองอาราวัก (*Arawak*) บนพื้นที่นี้ ทำให้ชุดสะสมอุดมไปด้วยโบราณวัตถุยุคก่อนโคลัมบัสอันล้ำค่ามากมาย

## ชุดสะสมของพิพิธภัณฑ์
อาคารในพิพิธภัณฑ์|thumb|260px
ชั้นล่าง: 
* นำเสนอเรื่องราวของแหล่งชนพื้นเมืองอเมริกันในบริเวณอ็องซ์ ฟีฌีเยร์ () และประชากรชาวพื้นเมืองอเมริกัน
* วัฒนธรรมช่วงแรกของมาร์ตีนีก ในช่วงเริ่มต้นของการตั้งอาณานิคม
* เรื่องเกี่ยวกับทาส
* พืชผลที่สำคัญของอาณานิคม ได้แก่ อ้อย กาแฟ โกโก้ กล้วย
* สวนแบบแคริบเบียน

ชั้นบน:
* การนำเสนอชีวิตในครัวเรือนในช่วงคริสต์ทศวรรษ 1950 (พื้นที่ภายในบ้าน และห้องทำงานฝีมือของ ช่างทำตู้ ช่างทำตะกร้า) 

## เวลาเปิดทำการ
วันอังคาร พุธ และพฤหัสบดี เวลา 8:30–17:30 น. , วันศุกร์ เวลา 8:30–17:00 น. , วันเสาร์ เวลา 8:30–13:00 น. และ 14:00–17:00 น. , วันอาทิตย์ เวลา 9:00–13:00 น. และ 14:00–17:00 น.

## อ้างอิง

หมวดหมู่:พิพิธภัณฑ์ในมาร์ตีนีก
หมวดหมู่:พิพิธภัณฑ์นิเวศในประเทศฝรั่งเศส
หมวดหมู่:พิพิธภัณฑ์ที่ก่อตั้งในปี พ.ศ. 2536
หมวดหมู่:พิพิธภัณฑ์ที่ได้รับสัญลักษณ์พิพิธภัณฑ์แห่งฝรั่งเศส
ภีมพล พาณิชย์ธำรง

**ภีมพล พาณิชย์ธำรง** (เกิด 11 พฤศจิกายน พ.ศ. 2542) ชื่อเล่น **พีค**  เป็นนักแสดงชายชาวไทยเป็นที่รู้จักจากการรับบท “ฟิวส์” ในละครแนว BL เรื่องรักออกเดิน, แท็ปในละครโทรทัศน์เรื่องจังหวะชีวิต...ลิขิตฝัน (2565), และรับบท เจ้าแสนแก้ว ในละครโทรทัศน์แนว BL เรื่องสลักรักในแสงจันทร์ (2568)

## อาชีพ
ภีมพลเริ่มต้นเส้นทางในวงการโทรทัศน์เมื่อปี พ.ศ. 2559 โดยได้รับบทเป็น “ฟิวส์” ในละครซีรีส์วายแนวดราม่าเรื่องรักออกเดิน (Make It Right) ซึ่งถือเป็นผลงานที่ทำให้เขาเป็นที่รู้จักในวงกว้าง ต่อมาเขาได้กลับมารับบทเดิมอีกครั้งในภาคต่อเรื่องรักออกเดิน 2 (Make It Right 2)

เขาเกิดที่โรงพยาบาลจุฬาลงกรณ์ สำเร็จการศึกษาระดับมัธยมศึกษาจากโรงเรียนอัสสัมชัญ และระดับปริญญาตรีจากคณะวิศวกรรมศาสตร์ สถาบันเทคโนโลยีพระจอมเกล้าคุณทหารลาดกระบัง

ในปี พ.ศ. 2563 ภีมพลได้เป็นนักแสดงรับเชิญในละครซีรีส์วายเรื่องเพราะรักใช่เปล่า (Why R U?) ปีถัดมา เขาได้แสดงเป็น “วิทย์” ในละครซิตคอมเรื่องมันนี่ที่รัก (Man Ni Thirak) ทางช่องไทยพีบีเอส ในปี พ.ศ. 2565 เขารับบทนำเป็น “แทป” ในละครซีรีส์เรื่องจังหวะชีวิต...ลิขิตฝัน (Rhythm of Life) ซึ่งออกอากาศทางช่องเดียวกัน

ในปี พ.ศ. 2568 ภีมพลได้ร่วมแสดงในละครย้อนยุคแนว BL เรื่องสลักรักในแสงจันทร์ (Love in the Moonlight) รับบทเป็น “เจ้าแสนแก้ว” หนึ่งในตัวละครเอก ความสำเร็จของละครที่สร้างกระแสอย่างท่วมท้น ทำให้ภีมพลตัดสินใจเซ็นสัญญาเป็นนักแสดงสังกัดช่องวัน 31 อย่างเป็นทางการ

## ผลงาน
### ละครโทรทัศน์ / ซีรีส์

### ภาพยนต์

## อ้างอิง

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดช่องวัน
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
เดเอ็ฟเบ-โพคาล ฤดูกาล 2025–26

**[[เดเอ็ฟเบ-โพคาล]] ฤดูกาล 2025–26** เป็นฤดูกาลที่ 83 ของการแข่งขันฟุตบอลถ้วยเยอรมันแบบแพ้คัดออกประจำปี. ทีม 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา. การแข่งขันเริ่มต้นเมื่อวันที่ 15 สิงหาคม ค.ศ. 2025 กับรอบแรกจากหกรอบและจะสิ้นสุดลงในวันที่ 23 พฤษภาคม ค.ศ. 2026 กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985. เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา. ผู้ดำเนินการเดเอ็ฟเบ-โพคาลคือสมาคมฟุตบอลเยอรมัน (เดเอ็ฟเบ).

## สโมสรที่เข้าร่วมการแข่งขัน
ด้านล่างนี้คือทีมที่เข้าร่วมสำหรับการแข่งขัน:

## ตารางการแข่งขันในแต่ละรอบ
การจับสลากทั้งหมดจะจัดขึ้นในช่วงเย็นวันอาทิตย์ หลังจากแต่ละรอบ (เว้นแต่จะระบุไว้เป็นอย่างอื่น).

แต่ละรอบของการแข่งขันฤดูกาล 2025–26 ที่มีกำหนดไว้ดังต่อไปนี้:

## แมตช์การแข่งขัน
*เวลาจนถึงวันที่ 26 ตุลาคม พ.ศ. 2568 (ค.ศ. 2025) และตั้งแต่วันที่ 29 มีนาคม พ.ศ. 2569 (ค.ศ. 2026) คือ [[เวลาออมแสงยุโรปกลาง|CEST]] ([[UTC+02:00|UTC+2]]). เวลาตั้งแต่วันที่ 27 ตุลาคม พ.ศ. 2568 (ค.ศ. 2025) ถึง 28 มีนาคม พ.ศ. 2569 (ค.ศ. 2026) คือ [[เวลายุโรปกลาง|CET]] ([[UTC+01:00|UTC+1]]).*

### รอบแรก
การจับสลากสำหรับรอบแรกจะจัดขึ้นในวันที่ 15 มิถุนายน พ.ศ. 2568 (ค.ศ. 2025), กับ โอเวน อันซาห์ เป็นผู้ทำการจับสลากในแต่ละนัด. แต่ละนัดจะลงเล่นระหว่างวันที่ 15 และ 27 สิงหาคม พ.ศ. 2568 (ค.ศ. 2025).

### รอบสอง
การจับสลากสำหรับรอบสองจะจัดขึ้นในวันที่ 31 สิงหาคม พ.ศ. 2568 (ค.ศ. 2025), กับ เฟลิกซ์ บรึช เป็นผู้ทำการจับสลากในแต่ละนัด. แต่ละนัดจะจัดขึ้นในวันที่ 28 และ 29 ตุลาคม พ.ศ. 2568 (ค.ศ. 2025).

### รอบ 16 ทีมสุดท้าย
การจับสลากได้จัดขึ้นในวันที่ 2 พฤศจิกายน พ.ศ. 2568 (ค.ศ. 2025) กับ เฟลิกซ์ ฟัน เดิน ฮอเวิล เป็นผู้ทำการจับสลากในแต่ละนัด. แต่ละนัดจะจัดขึ้นในวันที่ 2 และ 3 ธันวาคม พ.ศ. 2568 (ค.ศ. 2025).

### รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 7 ธันวาคม พ.ศ. 2568 (ค.ศ. 2025), กับ ฟรีดเฮล์ม ฟันเคิล เป็นผู้ทำการจับสลากในแต่ละนัด.  แต่ละนัดจะจัดขึ้นในวันที่ 3 และ 11 กุมภาพันธ์ พ.ศ. 2569 (ค.ศ. 2026).

### รอบรองชนะเลิศ
การจับสลากสำหรับรอบรองชนะเลิศจะจัดขึ้นในวันที่ 22 กุมภาพันธ์ พ.ศ. 2569 (ค.ศ. 2026), กับ แมกซ์ ลันเกนฮัน เป็นผู้ทำการจับสลากในแต่ละนัด. แต่ละนัดจะจัดขึ้นในวันที่ 21 และ 22 เมษายน พ.ศ. 2569 (ค.ศ. 2026).

## หมายเหตุ

## อ้างอิง

## แหล่งข้อมูลอื่น
* 
*DFB-Pokal on kicker.de 

หมวดหมู่:เดเอ็ฟเบ-โพคาล
หมวดหมู่:ฟุตบอลถ้วยเยอรมันในฤดูกาล 2025–26
บิล แอ็กแมน

**วิลเลียม อัลเบิร์ต แอ็กแมน** (; 11 พฤษภาคม ค.ศ. 1966 – ) เป็นมหาเศรษฐีชาวอเมริกันผู้จัดการกองทุนบริหารความเสี่ยง ซึ่งเป็นผู้ก่อตั้งและประธานเจ้าหน้าที่บริหารของกองทุนเพอร์ชิงสแควร์แคปิตอลแมเนจเมนต์ที่เป็นบริษัทการจัดการการลงทุน เขาได้รับการขนานนามว่าเป็นนักลงทุนเชิงเคลื่อนไหว และ ณ เดือนกรกฎาคม ค.ศ. 2025 มูลค่าสุทธิของแอ็กแมนอยู่ที่ประมาณ 9.4 พันล้านดอลลาร์โดยนิตยสาร*[[ฟอร์บส]]*

นอกจากนี้ แอ็กแมนยังเป็นนักการกุศลและเป็นผู้ลงนามในเดอะกิฟวิงเพล็ดจ์ โดยมุ่งมั่นที่จะบริจาคทรัพย์สมบัติอย่างน้อย 50 เปอร์เซ็นต์ให้แก่องค์กรการกุศลเมื่อสิ้นชีวิต

ส่วนในฐานะผู้บริจาคเงินให้แก่ผู้สมัครและองค์กรของพรรคเดโมแครตมาอย่างยาวนาน แอ็กแมนสนับสนุนดอนัลด์ ทรัมป์ ในการเลือกตั้งประธานาธิบดีสหรัฐ ค.ศ. 2024 รวมถึงแอ็กแมนเป็นผู้สนับสนุนประเทศอิสราเอลอย่างแข็งขัน โดยเฉพาะอย่างยิ่งหลังจากการโจมตี 7 ตุลาคม โดยวิพากษ์วิจารณ์การประท้วงสนับสนุนปาเลสไตน์ในวิทยาเขตมหาวิทยาลัย ค.ศ. 2024 และเรียกร้องให้คลอดีน เกย์ ลาออกจากตำแหน่งอธิการบดีมหาวิทยาลัยฮาร์วาร์ด

## ชีวิตช่วงแรกและการศึกษา
แอ็กแมนเติบโตในแชปาควา รัฐนิวยอร์ก เป็นบุตรชายของรอนนี ไอ. (นามสกุลเดิมก่อนแต่งงานคือโพสเนอร์) และลอว์เรนซ์ เดวิด แอ็กแมน อดีตประธานแอ็กแมน-ซิฟ เรียลเอสเตตกรุป ที่เป็นบริษัทเงินทุนอสังหาริมทรัพย์ในนิวยอร์ก ซึ่งเขามีเชื้อสายชาวยิวอัชเกนัซ

เขาสำเร็จการศึกษาจากฮอริซ กรีลีย์ ไฮสกูลใน ค.ศ. 1985 ส่วนใน ค.ศ. 1988 เขาได้รับปริญญาศิลปศาสตรบัณฑิต*[[เกียรตินิยมอันดับสอง]]*สาขาสังคมศึกษาจากวิทยาลัยฮาร์วาร์ด ซึ่งวิทยานิพนธ์ของเขามีชื่อว่า "การก้าวข้ามกำแพงแห่งความท้าทาย: ประสบการณ์ของชาวยิวและชาวอเมริกันเชื้อสายเอเชียในการเข้าศึกษาต่อที่มหาวิทยาลัยฮาร์วาร์ด" และใน ค.ศ. 1992 เขาได้รับปริญญาบริหารธุรกิจมหาบัณฑิตจากโรงเรียนธุรกิจฮาร์วาร์ด

## อ้างอิง

## อ่านเพิ่ม
* 
* 
* Richard, Christine. *[https://www.amazon.com/Confidence-Game-Manager-Ackman-Streets/dp/1118010418 Confidence Game]* (Wiley, 2010) with *[[Bloomberg News]].*
* 

## แหล่งข้อมูลอื่น
* 

หมวดหมู่:มหาเศรษฐีชาวอเมริกัน
หมวดหมู่:นักลงทุนชาวอเมริกัน
หมวดหมู่:นักเทนนิสชายชาวอเมริกัน
ชือเหลียนต๋าหลี่

**พระนางชิรินดารี** หรือ **พระนางชือเหลียนต๋าหลี่** ( ; จีน: 失怜答里; พินอิน: Shīliándálǐ) เป็นจักรพรรดินีราชวงศ์หยวน ตั้งแต่ปี ค.ศ. 1294 ถึงปี ค.ศ. 1305 โดยเป็นจักรพรรดินีในโทโมร์ ข่าน (จักรพรรดิหยวนเฉิงจง) พระนางได้รับการสถาปนาเป็นจักรพรรดินีหลังสิ้นพระชนม์

## พระราชประวัติ

ไม่ปรากฏปีประสูติของพระนาง พระนางมีพระราชบิดาคือ Olochin บุตรของน้องสาว กุบไล ข่าน ส่วนพระราชมารดาคือ เจ้าหญิง Öljei พระราชธิดาของ กุบไล ข่าน กับ ฉาปี้ 

พระราชมารดาพระนาง สิ้นพระชนม์นับแต่พระชันษา 5 ปี ส่วนพระราชบิดาสิ้นพระชนม์เมื่อ ค.ศ. 1277 พระนางจึงกำพร้า ได้รับการเลี้ยงดูจากพระนางฉาปี้ พระอัยยิกา

ในบันทึกทางประวัติศาสตร์ กล่าวว่า พระนางทรงอภิเษกสมรสกับโทโมร์ ข่าน และมีพระราชบุตรด้วยกัน แต่ในปัจจุบันมีนักวิชาการชาวญี่ปุ่น อุโนะ โนบุฮิโระ โต้แย่งว่า น่าจะเป็นพระราชบุตรของ พระนางบูลูกัน และคาดว่าข้อมูลถูกเปลี่ยนแปลงโดยพระนางดากี พระราชมารดาของคูเล็ก ข่าน

ปี ค.ศ. 1305 พระนางเสด็จสิ้นพระชนม์ ส่งผลทำให้โทโมร์ ข่าน สถาปนาพระนางบูลูกันเป็นจักรพรรดินีต่อมา

จนในรัชสมัยคูเล็ก ข่าน พระนางจึงได้รับการสถาปนาเป็น **"จักรพรรดินีเจินฉือจิ้งอี้" (贞慈静懿皇后)**

## อ้างอิง

หมวดหมู่:จักรพรรดินีราชวงศ์หยวน
หอประวัติจุฬาลงกรณ์มหาวิทยาลัย

**หอประวัติจุฬาลงกรณ์มหาวิทยาลัย** เป็นพิพิธภัณฑ์ของจุฬาลงกรณ์มหาวิทยาลัย นำเสนอเกี่ยวกับประวัติศาสตร์และพัฒนาการของจุฬาลงกรณ์มหาวิทยาลัย

## ประวัติ
เมื่อวันที่ 26 มีนาคม พ.ศ. 2510 ในการจัดงานเฉลิมฉลอง 50 ปีจุฬาลงกรณ์มหาวิทยาลัย ทางมหาวิทยาลัยมอบหมายให้ศาสตราจารย์ รอง ศยามานนท์ รองอธิการบดีฝ่ายปกครองและคณบดีคณะอักษรศาสตร์ดำเนินการรวบรวมเอกสารและวัตถุที่มีคุณค่าทางประวัติศาสตร์ของจุฬาลงกรณ์มหาวิทยาลัย มีการจัดทำหุ่นจำลองแสดงพัฒนาการของเครื่องแบบนิสิตไว้ 1 ชุด

เมื่อ พ.ศ. 2529 ศาสตราจารย์ เกษม สุวรรณกุล อธิการบดีจุฬาลงกรณ์มหาวิทยาลัยมอบหมายให้รองศาสตราจารย์ บุญวัฒน์ วีสกุล ดำเนินการรวบรวมเอกสารและวัตถุเพิ่มเติม มีการจัดตั้งโครงการรวบรวมและแสดงประวัติจุฬาฯ พร้อมแต่งตั้งคณะกรรมการดำเนินการโดยมีรองศาสตราจารย์ บุญวัฒน์เป็นประธาน จุฬาลงกรณ์มหาวิทยาลัยอนุมัติเงินผลประโยชน์ 2.5 ล้านบาทเพื่อปรับปรุงอาคารจักรพงษ์ซึ่งเคยใช้เป็นสโมสรนิสิตและองค์การบริหารนิสิตจุฬาลงกรณ์มหาวิทยาลัย (อบจ.) มาจัดตั้งเป็นหอประวัติจุฬาลงกรณ์มหาวิทยาลัย มีการแต่งตั้งคณะกรรมการเตรียมการจัดตั้งหอประวัติ จุฬาลงกรณ์มหาวิทยาลัยโดยมีรองศาสตราจารย์ อำพน นะมาตร์ เป็นประธาน

เมื่อการปรับปรุงอาคารจักรพงษ์และการจัดนิทรรศการกับห้องเก็บเอกสารประวัติแล้วเสร็จ จุฬาลงกรณ์มหาวิทยาลัยกราบบังคมทูลสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาเป็นองค์ประธานพิธีเปิดหอประวัติจุฬาลงกรณ์มหาวิทยาลัยเมื่อวันที่ 26 มีนาคม พ.ศ. 2531 

เมื่อ พ.ศ. 2542 จุฬาลงกรณ์มหาวิทยาลัยอนุญาติให้ใช้ชั้น 15 ของอาคารบรมราชกุมารีเป็นสำนักงานห้องจดหมายเหตุ สำหรับเก็บเอกสารและวัตถุที่มีคุณค่าทางประวัติศาสตร์ของจุฬาลงกรณ์มหาวิทยาลัย เพื่อใช้ทดแทนห้องด้านทิศใต้ของอาคารจักรพงษ์ซึ่งเดิมเป็นที่ตั้งของฝ่ายจดหมายเหตุประวัติจุฬาลงกรณ์มหาวิทยาลัย เนื่องจากมีเอกสารและวัตถุเป็นจำนวนจนอาคารไม่สามารถรองรับน้ำหนักได้

## ส่วนจัดแสดง
หอประวัติจุฬาลงกรณ์มหาวิทยาลัยมีส่วนงานให้บริการ 2 ส่วน:

* ส่วนงานนิทรรศการและการจัดแสดงวัตถุพิพิธภัณฑ์: อยู่ที่อาคารจักรพงษ์ จัดแสดงนิทรรศการถาวรและนิทรรศการหมุนเวียนเกี่ยวกับประวัติศาสตร์ในด้านต่าง ๆ ของจุฬาลงกรณ์มหาวิทยาลัย

* ส่วนงานจดหมายเหตุ: อยู่ที่ชั้น 15 ของอาคารบรมราชกุมารี เป็นส่วนงานจับเก็บและให้บริการงานจดหมายเหตุ

## อ้างอิง

## แหล่งข้อมูลอื่น
* หอประวัติ จุฬาลงกรณ์มหาวิทยาลัย ที่เว็บไซต์ทางการของจุฬาลงกรณ์มหาวิทยาลัย
* หอประวัติจุฬาลงกรณ์มหาวิทยาลัย ที่เว็บไซต์มิวเซียมไทยแลนด์
* หอประวัติจุฬาลงกรณ์มหาวิทยาลัย ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 

หมวดหมู่:พิพิธภัณฑ์ในจุฬาลงกรณ์มหาวิทยาลัย
หมวดหมู่:พิพิธภัณฑ์มหาวิทยาลัยในประเทศไทย
หมวดหมู่:พิพิธภัณฑ์ในเขตปทุมวัน
หมวดหมู่:พิพิธภัณฑ์ที่ก่อตั้งในปี พ.ศ. 2531
หมวดหมู่:ก่อตั้งในกรุงเทพมหานครในปี พ.ศ. 2531
ถิน ชาติคํา

**ถิน ชาติคํา** (เกิด 1 สิงหาคม พ.ศ. 2450) เป็นอภิศตวรรษิกชนไทยที่อายุยืนที่สุดในปัจจุบัน และเป็นบุคคลที่อายุยืนที่สุดในจังหวัดอุดรธานี

## ประวัติ
ถิน ชาติคํา เกิดเมื่อวันที่ 1 สิงหาคม พ.ศ. 2450 ที่จังหวัดสุรินทร์ ในรัชสมัยพระบาทสมเด็จพระจุลจอมเกล้าเจ้าอยู่หัว ต่อมาได้ย้ายตามสามีมาอยู่ที่อำเภอสร้างคอม จังหวัดอุดรธานี จนถึงปัจจุบัน มีบุตรกับสามีทั้งหมด 11 คน

เคล็ดลับอายุยืนอาหารกินที่ชอบรับประทานคือ ปลาล้วน ๆ ไม่ชอบรับประทานเนื้อสัตว์อื่น ๆ ทุกชนิด และชอบรับประทานผักลวกที่ขึ้นตามรั้วบ้าน ผักตำลึง ผักกระถิน โดยเฉพาะต้มปลาหรือปิ้งปลาจะชอบรับประทานมาก ส่วนน้ำเปล่าจะดื่มน้ำอุ่นไม่ชอบดื่มน้ำเย็น

ด้าน หนูนา เอ้หวัง ผู้ใหญ่บ้านโนนสาวเอ้ ได้เปิดเผยว่า ถิน ชาติคํา ถือว่าเป็นคนที่มีอายุยืนมากที่สุดในจังหวัดอุดรธานี สุขภาพท่านภาพรวมถือว่าแข็งแรง แต่จะมีโรคประจําตัวโรคความดันโรคเดียวเท่านั้น

## อ้างอิง

หมวดหมู่:ชาวไทยที่มีอายุเกิน 110 ปี
หมวดหมู่:บุคคลจากจังหวัดอุดรธานี
การรุกรานพม่าของมองโกล

มีสงครามสองครั้งที่เรียกว่า **การรุกรานพม่าของมองโกล**:

* การรุกรานพม่าครั้งแรกของมองโกล (ค.ศ. 1277–1287)
* การรุกรานพม่าครั้งที่สองของมองโกล (ค.ศ. 1300–1301)
คอลเล็ตโตฟาวา

**คอลเล็ตโตฟาวา** () เป็นเนินสูง  ใกล้หมู่บ้านและสถานีสกีอาร์เตซีนาในโกมูเนฟราโบซาโซตตานา ทางเหนือของแคว้นปีเยมอนเต ประเทศอิตาลี ใน ค.ศ. 2005 มีศิลปินสร้างกระต่ายสีชมพูขนาดใหญ่ให้นอนอยู่บนภูเขาเป็นส่วนหนึ่งของงานจัดแสดง

## กระต่ายสีชมพูยักษ์
ใน ค.ศ. 2005 สมาชิกกลุ่มศิลปะเวียนนาชื่อ Gelitin (รวมถึง M. Puletta, Corroni Fali, Razzoli Caputo และ R. Calizone) สร้างตุ๊กตากระต่ายสีชมพูตัวใหญ่ที่มีเครื่องในทะลักออกมาบนภูเขาเสร็จสิ้น ผลงานชิ้นสุดท้ายมีความยาว  และสูงทางด้านข้าง  กลุ่มนี้ไม่เพียงแต่คาดหวังว่าผู้คนจะสังเกตเห็นงานศิลปะ แต่ยังคาดหวังให้นักปีนเขาปีนขึ้นไปและพักผ่อนบนยอดเขาด้วย ผลงานชิ้นนี้มีชื่อว่า **** (ภาษาเยอรมันแปลว่า กระต่ายแจ็ก) ซึ่งมักเรียกว่า**กระต่ายสีชมพู** หรือ**กระต่ายสีชมพูยักษ์** เปิดตัวครั้งแรกใน ค.ศ. 2005 และคาดว่าจะจัดแสดงไปจนถึง ค.ศ. 2025 แม้ว่าจะเน่าเปื่อยไปเกือบหมดแล้วใน ค.ศ. 2016 ผลงานชิ้นนี้ได้รับความสนใจบนอินเทอร์เน็ตในช่วง ค.ศ. 2021-2022

## อ้างอิง


## แหล่งข้อมูลอื่น
*Official Gelitin page on the rabbit
เอเอฟซีแชลเลนจ์ลีก ฤดูกาล 2025–26

**เอเอฟซีแชลเลนจ์ลีก ฤดูกาล 2025–26** เป็นการแข่งขันฟุตบอลสโมสรระดับที่สามของทวีปเอเชียครั้งที่ 12 จัดโดยสมาพันธ์ฟุตบอลเอเชีย (เอเอฟซี) และครั้งที่ 2 หลังเปลี่ยนชื่อเป็นเอเอฟซีแชลเลนจ์ลีก

อาคาดัก คือผู้ชนะเลิศในฤดูกาลที่แล้ว แต่พวกเขาไม่สามารถป้องกันแชมป์ได้ เนื่องจากพวกเขาเข้าไปแข่งขันในเอเอฟซีแชมเปียนส์ลีกทู รอบแบ่งกลุ่ม แทน

ผู้ชนะเลิศจะได้รับสิทธิ์เข้าแข่งขันในเอเอฟซีแชมเปียนส์ลีกทู ฤดูกาล 2026–27 รอบแบ่งกลุ่มโดยตรง หากพวกเขายังไม่ได้ผ่านเข้ารอบจากผลงานในประเทศ

## การจัดสรร
สมาคมจะได้รับการจัดสรรจำนวนทีมตามอันดับการแข่งขันของสโมสร ซึ่งเผยแพร่หลังจากการแข่งขันในฤดูกาล 2023–24 เสร็จสิ้น

;หมายเหตุ

## ทีม
*จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่เอเอฟซีเพรสซิเดนส์คัพ ซึ่งเป็นรายการก่อนหน้าของเอเอฟซีแชลเลนจ์ลีก*

;หมายเหตุ

## กำหนดการแข่งขัน
กำหนดการแข่งขันมีดังนี้

## รอบเบื้องต้น
การแข่งขันในรอบเบื้องต้นจะพิจารณาจากการจัดอันดับของแต่ละทีม โดยทีมที่มีการจัดอันดับสูงกว่าจะได้เป็นเจ้าภาพการแข่งขัน ทีมจากสมาคมเดียวกันจะไม่สามารถเจอกันได้ ผู้ชนะในรอบเบื้องต้น (5 ทีมจากภูมิภาคตะวันตกและ 4 ทีมจากภูมิภาคตะวันออก) จะเข้าสู่รอบแบ่งกลุ่ม ร่วมกันทีมที่เข้ารอบโดยตรงอีก 11 ทีม

### ภูมิภาคตะวันตก

----

----

----

----

### ภูมิภาคตะวันออก

----

----

----

## รอบแบ่งกลุ่ม

### ภูมิภาคตะวันตก
#### กลุ่ม เอ

#### กลุ่ม บี

#### กลุ่ม ซี

#### อันดับทีมรองชนะเลิศ

#### การจับคู่นัดการแข่งขันในรอบก่อนรองชนะเลิศ
นัดการแข่งขันเฉพาะระหว่างทีมอันดับสองจะขึ้นอยู่กับว่าทีมอันดับสองทีมใดจะผ่านเข้ารอบก่อนรองชนะเลิศ

### ภูมิภาคตะวันออก
#### กลุ่ม ดี

#### กลุ่ม อี

## รอบแพ้คัดออก

### สายการแข่งขัน

### รอบก่อนรองชนะเลิศ

### รอบรองชนะเลิศ

### รอบชิงชนะเลิศ

## ผู้ทำประตูสูงสุด

; หมายเหตุ
* ประตูที่ทำได้ในรอบคัดเลือกเพลย์ออฟและนัดการแข่งขันที่เป็นโมฆะโดยเอเอฟซีจะไม่นับรวมในการตัดสินผู้ทำประตูสูงสุด (กฎระเบียบมาตรา 64.4)

## ดูเพิ่ม
*เอเอฟซีแชมเปียนส์ลีกอีลิท ฤดูกาล 2025–26
*เอเอฟซีแชมเปียนส์ลีกทู ฤดูกาล 2025–26
*เอเอฟซีวิมินส์แชมเปียนส์ลีก ฤดูกาล 2025–26

## หมายเหตุ

## อ้างอิง

## แหล่งข้อมูลอื่น
* [AFC Calendar 2025–26 (Updated on 4 Aug 2025)](https://assets.the-afc.com/downloads/calendars/AFC-Competitions-Calendar-(Jul-2025-Jun-2026)-upd-4-Aug-2025.pdf) ([Archive1](http://web.archive.org/web/20250808125151/https://assets.the-afc.com/downloads/calendars/AFC-Competitions-Calendar-(Jul-2025-Jun-2026)-upd-4-Aug-2025.pdf))


2025–26
3
หมวดหมู่:กำหนดการแข่งขันฟุตบอล
ทีดับเบิลยูเอ เที่ยวบินที่ 847

**ทีดับเบิลยูเอ เที่ยวบินที่ 847** เป็นเที่ยวบินตามตารางปกติของสายการบินทรานส์เวิลด์แอร์ไลน์จากไคโรไปยังแซนดีเอโกโดยมีจุดแวะพักระหว่างทางที่เอเธนส์ โรม บอสตัน และลอสแอนเจลิส ในเช้าวันที่ 14 มิถุนายน ค.ศ. 1985 เที่ยวบินที่ 847 ถูกจี้ทันทีหลังเครื่องขึ้นจากเอเธนส์ สลัดอากาศเรียกร้องให้มีการปล่อยตัวชาวมุสลิมชีอะฮ์รวม 784 คนที่ถูกควบคุมตัวโดยอิสราเอลและนำเครื่องบินไปยังเบรุตและแอลเจียร์ซ้ำแล้วซ้ำเล่า หลังอุบัติการณ์ดังกล่าว นักวิเคราะห์ตะวันตกยืนยันว่าสลัดอากาศเป็นสมาชิกของฮิซบุลลอฮ์ อย่างไรก็ดี ฮิซบุลลอฮ์ยังคงปฏิเสธข้อกล่าวหานี้จนถึงปัจจุบัน

การจี้เครื่องบินและการจับตัวประกันที่ตามมาดำเนินไปเป็นเวลา 17 วัน ในช่วงเวลานั้นเครื่องบินได้บินข้ามทะเลเมดิเตอร์เรเนียนไปมา ผู้โดยสารหลายคนถูกมัดและถูกทำร้ายร่างกาย และผู้มีชื่อที่ฟังดูเหมือนชาวยิวถูกแยกออกจากคนอื่น ๆ รอเบิร์ต สเตเทม นักดำน้ำของกองทัพเรือสหรัฐ ถูกสังหาร และร่างของเขาถูกโยนทิ้งลงบนลานจอดของท่าอากาศยานเบรุต การทดลองอันเลวร้ายนี้สิ้นสุดลงในที่สุดหลังข้อเรียกร้องบางส่วนของผู้ก่อเหตุได้รับการตอบสนองและพวกเขายอมตกลงปล่อยตัวประกันที่เหลือทั้งหมด หลายคนเชื่อว่าเนื่องจากเลบานอนในขณะนั้นเป็นดินแดนไร้กฎหมาย ผู้จับตัวประกันจึงลอยนวลไป

## ดูเพิ่ม
*ทรานส์เวิลด์แอร์ไลน์ เที่ยวบินที่ 106

## อ้างอิง

## แหล่งข้อมูลอื่น
* ผู้ก่อการร้ายที่ต้องการตัวมากที่สุดของเอฟบีไอที่ fbi.gov
* นักรบระดับสูงของฮิซบุลลอฮ์ถูกสังหาร
* จอห์น เทสเทรก นักบินทีดับเบิลยูเอวัย 68 ปี ผู้กลายเป็นฮีโร่ในเหตุการณ์จี้เครื่องบิน
ฝ่ากฎโลกพันธุกรรม

***ฝ่ากฎโลกพันธุกรรม*** () เป็นภาพยนตร์อเมริกันใน ค.ศ. 1997 แนวดิสโทเปีย ไซไฟ ผลงานเขียนบทและกำกับของแอนดรูว์ นิกโคล ซึ่งเป็นภาพยนตร์ยาวเปิดตัวเรื่องแรกของเขา นำแสดงโดยอีธาน ฮอว์ก และอูมา เธอร์แมน ร่วมด้วยจู๊ด ลอว์, ลอเรน ดีน, เออร์เนสต์ บอร์กไนน์, กอร์ วิดัล และอลัน อาร์คิน ในบทบาทสมทบ  ภาพยนตร์นำเสนอเรื่องราวสังคมในอนาคตที่ขับเคลื่อนด้วยสุพันธุศาสตร์ ซึ่งเด็ก ๆ ถือกำเนิดขึ้นผ่านการคัดเลือกทางพันธุกรรมเพื่อให้แน่ใจว่าพวกเขามีลักษณะทางพันธุกรรมที่ดีที่สุดจากพ่อแม่ ตัวละครหลัก วินเซนต์ ฟรีแมน รับบทโดยฮอว์ก เกิดนอกโครงการปรับปรุงพันธุ์มนุษย์และต้องดิ้นรนเพื่อเอาชนะการเลือกปฏิบัติทางพันธุกรรม เพื่อให้บรรลุความฝันในการไปอวกาศ

ภาพยนตร์เรื่องนี้นำเสนอความกังวลเกี่ยวกับเทคโนโลยีช่วยการเจริญพันธุ์ที่เอื้อต่อการปรับปรุงพันธุกรรมมนุษย์ และผลกระทบที่อาจเกิดขึ้นจากการพัฒนาเทคโนโลยีดังกล่าวต่อสังคม นอกจากนี้ยังมีแนวคิดเรื่องโชคชะตา และวิถีที่โชคชะตาสามารถและควบคุมชีวิตได้ ตัวละครในภาพยนตร์ต้องต่อสู้อย่างต่อเนื่องทั้งกับสังคมและกับตัวเอง เพื่อค้นหาที่ยืนของตนในโลก และค้นหาว่าตนเองถูกกำหนดให้เป็นเช่นไรตามยีน

## อ้างอิง

หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ระทึกขวัญบันเทิงคดีแนววิทยาศาสตร์อเมริกัน
หมวดหมู่:ภาพยนตร์ดิสโทเปียอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์อเมริกันในคริสต์ทศวรรษ 1990
หมวดหมู่:ภาพยนตร์ที่ออกฉายในปี พ.ศ. 2540
ท่าอากาศยานวาตส์ลัฟ ฮาแว็ล ปราก

**ท่าอากาศยานวาตส์ลัฟ ฮาแว็ล ปราก** (; ; ) เดิมชื่อ **ท่าอากาศยานนานาชาติปราก รูซินเย** (; ) เป็นท่าอากาศยานนานาชาติของปราก เมืองหลวงของสาธารณรัฐเช็ก ก่อตั้งขึ้นใน ค.ศ. 1937 เพื่อเข้ามาทำหน้าที่แทนท่าอากาศยานคเบลี (Kbely Airport) (ก่อตั้งใน ค.ศ. 1918) ในฐานะท่าอากาศยานหลักของเมือง ได้รับการปรับปรุงและขยับขยายใน ค.ศ. 1956, 1968, 1997 และ 2006 ใน ค.ศ. 2012 มีการเปลี่ยนชื่อตามชื่อของประธานาธิบดีคนสุดท้ายของเชโกสโลวาเกียและประธานาธิบดีคนแรกของสาธารณรัฐเช็ก วาตส์ลัฟ ฮาแว็ล ท่าอากาศยานตั้งอยู่ที่ขอบพื้นที่ปราก-รูซินเย ถัดจากหมู่บ้านคเนียเฌแวส และตั้งอยู่ห่างจากใจกลางปรากไปทางทิศตะวันตก  และห่างจากเมืองกลัดโนไปทางทิศตะวันออกเฉียงใต้ 

ใน ค.ศ. 2018 ท่าอากาศยานแห่งนี้ให้บริการผู้โดยสารประมาณ 17 ล้านคน ท่าอากาศยานนี้เคยเป็นท่าหลักของเช็กแอร์ไลน์จนกระทั่งสายการบินดังกล่าวหยุดดำเนินการในช่วงปลาย ค.ศ. 2024 และปัจจุบันทำหน้าที่เป็นท่าหลักของสมาร์ตวิงส์และเป็นฐานปฏิบัติการของไรอันแอร์และยูโรวิงส์

## ดูเพิ่ม
* รายชื่อท่าอากาศยานในสาธารณรัฐเช็ก

## อ้างอิง

## แหล่งข้อมูลอื่น
* 
* เว็ยไซต์ทางการ
* 

หมวดหมู่:การขนส่งในปราก
หมวดหมู่:อาคารและสิ่งปลูกสร้างในปราก
หมวดหมู่:การท่องเที่ยวในปราก
หมวดหมู่:ท่าอากาศยายในสาธารณรัฐเช็ก
หมวดหมู่:ท่าอากาศยานที่ก่อตั้งในปี พ.ศ. 2480
หมวดหมู่:สนามบินของกองบัญชาการลำเลียงทางอากาศของกองทัพอากาศสหรัฐในภาคพื้นยุโรป
หมวดหมู่:ก่อตั้งในเชโกสโลวาเกียในปี พ.ศ. 2480
หมวดหมู่:ปราก 6
หมวดหมู่:สถาปัตยกรรมศตวรรษที่ 20 ในสาธารณรัฐเช็ก
ลองตัน

**ลองตัน** () เรียกอีกอย่างว่า **ตันอิมพีเรียล** (), **ดิสเพลสเมนต์ตัน** () หรือ **ตันอังกฤษ** () คือหน่วยวัดซึ่งมีค่าเท่ากับ  เป็นชื่อเรียกของหน่วยที่เรียกว่า "ตัน (ton)" ในระบบน้ำหนักอะวัวร์ดูปัวส์ (avoirdupois system) หรือระบบการวัดอิมพีเรียล หน่วยนี้ถูกกำหนดมาตรฐานขึ้นในศตวรรษที่ 13 และถูกใช้ในสหรัฐสำหรับสินค้าโภคภัณฑ์จำนวนมาก

ไม่ควรสับสนกับชอร์ตตัน (short ton) หน่วยน้ำหนักที่มีค่าเท่ากับ  ที่ใช้ในสหรัฐและแคนาดาก่อนจะมีการเปลี่ยนไปใช้ระบบเมตริก มักถูกเรียกอย่างง่ายว่า "ตัน "

## นิยาม
ลองตันถูกนิยามไว้อย่างแน่นอนว่าเท่ากับ 2,240 ปอนด์ ลองตันมีที่มาจากระบบการวัดแบบดั้งเดิมของอังกฤษ: หนึ่งลองตันเท่ากับ 20 ลองฮันเดรดเวต (long hundredweight - cwt) โดยที่แต่ละลองฮันเดรดเวตนั้นเท่ากับ 8 สโตน  ดังนั้น การคำนวณหาค่าลองตันจึงเป็น 

## ค่าเทียบเท่า
ลองตัน (A long ton) เรียกอีกอย่างว่า **เวตตัน** (weight ton - W/T) **ตันอิมพีเรียล** หรือ **ดิสเพลสเมนต์ตัน** มีค่าเท่ากับ:
* 
* มากกว่าชอร์ตตันของอเมริกาเหนือ (ซึ่งมีค่า 2,000 ปอนด์) อย่างแม่นยำ 12% โดยที่ 1 ลองตันเท่ากับ 20 ลองฮันเดรดเวต  (1 ลองฮันเดรดเวตเท่ากับ 112 ปอนด์) แทนที่จะเป็น 20 ชอร์ตฮันเดรดเวต (short hundredweight) (1 ชอร์ตฮันเดรดเวตเท่ากับ 100 ปอนด์)
* น้ำหนักของ  ของน้ำเค็มที่มีความหนาแน่น 

## การใช้งานทั่วโลก
### สหราชอาณาจักร
เพื่อให้เป็นไปตามแนวปฏิบัติของสหภาพยุโรป ตันอิมพีเรียลหรือลองตันของอังกฤษจึงถูกระงับการใช้งานอย่างชัดเจนด้วยจุดประสงค์ทางการค้าตามพระราชบัญญัติน้ำหนักและมาตรวัดของสหราชอาณาจักร ค.ศ. 1985 หน่วยวัดที่ใช้ตั้งแต่นั้นมาคือเมตริกตัน (tonne) ซึ่งมีค่าเท่ากับ 1,000 กิโลกรัม

หากคำว่า "ตัน" ยังคงถูกใช้ในการวัดอยู่ ก็จะหมายถึงตันอิมพีเรียลหรือลองตัน

### สหรัฐ
ในสหรัฐ ลองตันถูกใช้โดยทั่วไปในการวัดระวางขับน้ำของเรือและการขนส่งสินค้าอัดก้อน รวมถึงสินค้าที่มาในรูปของสินค้าโภคภัณฑ์จำนวนมาก เช่น แร่เหล็ก และกำมะถันบริสุทธิ์

### สากล
ลองตันเป็นหน่วยวัดที่ถูกกำหนดไว้สำหรับเรือรบตามสนธิสัญญานาวิกวอชิงตัน ค.ศ. 1922 ยกตัวอย่างเช่น เรือประจัญบานถูกจำกัดระวางขับน้ำไม่ให้เกิน  ลองตันยังถูกใช้ตามธรรมเนียมเป็นหน่วยน้ำหนักในสัญญาการค้าระหว่างประเทศสำหรับสินค้าโภคภัณฑ์จำนวนมากหลายประเภท

## ดูเพิ่ม
* ชอร์ตตัน
* ตัน
* ระวางบรรทุก การวัดปริมาตรที่ใช้ในการขนส่งทางทะเล เดิมใช้ 
* เมตริกตัน เท่ากับ  หรือ 1 ล้านกรัม

## อ้างอิง

หมวดหมู่:หน่วยมวล
ลองตัน
หมวดหมู่:หน่วยวัดดั้งเดิมของสหรัฐ
แบมบีมีตส์ก็อตซิลลา

***แบมบีมีตส์ก็อตซิลลา*** () เป็นภาพยนตร์แอนิเมชันสั้นแบบขาวดำของนักเรียนที่ออกฉายใน ค.ศ. 1969 ทั้งหมดผลิตโดย Marv Newland ภาพยนตร์เรื่องนี้มีความยาวไม่ถึง 2 นาที ถือเป็นภาพยนตร์แอนิเมชันคลาสสิก และอยู่ในอันดับที่ 38 ในหนังสือ *[[The 50 Greatest Cartoons]]* (1994)

## เนื้อเรื่อง
ฉากเปิดเครดิตประกอบด้วยบทบาทที่ Newland รับหน้าที่เองเลื่อนผ่านภาพของแบมบี ลูกกวางน้อย กำลังกินหญ้าอย่างสงบนิ่งอยู่บนทุ่งหญ้าและดอกไม้ ขณะวงชิคาโกซิมโฟนีออร์เคสตรากำลังบรรเลงเพลง*[[Ranz des Vaches]]* ของ*[[วิลเลียม เทลล์ (อุปรากร)|วิลเลียม เทลล์]]*เป็นฉากหลัง หลังฉากจบเครดิต แบมบีเงยหน้าขึ้นมองเห็นเท้าของก็อตซิลลากำลังเหยียบลงไปจนแบนราบ (บรรเลงตามคอร์ดสุดท้ายของเพลง"อะเดย์อินเดอะไลฟ์"ของเดอะบีเทิลส์) ครู่ต่อมา ฉากปิดเครดิตปรากฏขึ้นพร้อมกับภาพเท้าของก็อดซิลล่าที่ทับแบมบี้ ฉากปิดเครดิตให้การขอบคุณโตเกียว "สำหรับความช่วยเหลือในการหาตัวก็อตซิลลามาแสดงในภาพยนตร์เรื่องนี้" กรงเล็บนิ้วเท้าของก็อดซิลล่ากระดิกหนึ่งครั้งและการ์ตูนก็จบลง

## ออกฉายและจัดจำหน่าย
ใน ค.ศ. 1973 ภาพยนตร์*แบมบีมีตส์ก็อตซิลลา*เข้าฉายคู่กับภาพยนตร์เรื่อง*[[Thank You Mask Man]]*ของจอห์น แม็กนูสัน โดยแรนดี ฟินลีย์ และ Specialty Films ในซีแอตเทิล และออกฉายอย่างกว้างขวางภายใต้ชื่อ *[[The King of Hearts]] and His Loyal Short Subjects* รายการนี้ฉายซ้ำในโรงภาพยนตร์ทั่วประเทศสหรัฐเป็นเวลาหลายปี ภาพยนตร์สั้นเรื่องนี้ยังถูกนำไปฉายในรูปแบบโฮมวิดีโอวีเอชเอสของ *[[Godzilla 1985]]* และเทศกาล *[[Fantastic Animation Festival]]*

หอจดหมายเหตุภาพยนตร์ของสถาบันภาพยนตร์ (Academy Film Archive) ได้เก็บรักษาภาพยนตร์*แบมบีมีตส์ก็อตซิลลา*ไว้ใน ค.ศ. 2009

## ภาคต่อและรีเมก
* ใน ค.ศ. 1976 มีการเผยแพร่ภาคต่อขาวดำชื่อ *Bambi's Revenge*
* ใน ค.ศ. 1999 มีการเผยแพร่ภาคต่อสีแอนิเมชันสามมิติ *Son of Bambi Meets Godzilla*
* ใน ค.ศ. 2013Coda Gardner  นักสร้างแอนิเมชัน ได้สร้างแอนิเมชันต้นฉบับแบบเฟรมต่อเฟรมโดยการติดตามเฟรมของภาพยนตร์และประกอบแอนิเมชันด้วยการตัดต่อวิดีโอแบบดิจิทัล
* ใน ค.ศ. 2015 Scotty Fields สร้างสรรค์ภาพยนตร์ไลฟ์แอ็กชันรีเมค

## ดูเพิ่ม
* *[[บริงมีเดอะเฮดออฟชาร์ลี บราวน์]]*
* *[[เอสคาเลชัน (ภาพยนตร์แอนิเมชัน ค.ศ. 1968)|เอสคาเลชัน]]*
* *[[มิกกี้ เมาส์อินเวียดนาม]]*

## อ้างอิง

## แหล่งข้อมูลอื่น
* 
*  
* ''Bambi Meets Godzilla'' on AllMovie
* ''Bambi Meets Godzilla'' on Dailymotion
ชอร์ตตัน

**ชอร์ตตัน** (; ย่อ: **tn** หรือ **st**) เรียกอีกอย่างว่า **ตันสหรัฐ** () เป็นหน่วยวัดที่เท่ากับ  โดยทั่วไปแล้วจะใช้ในสหรัฐอเมริกา ซึ่งเรียกสั้น ๆ ว่า **ตัน** อย่างไรก็ดี คำนี้มีความกำกวม เพราะคำเดียวว่า "ตัน" ถูกนำไปใช้กับทั้งชอร์ตตัน ลองตัน และเมตริกตัน

หน่วย "ตัน" ต่าง ๆ เหล่านี้ถูกนิยามให้เป็นหน่วยของมวล บางครั้งก็ถูกใช้เป็นหน่วยของน้ำหนัก ซึ่งคือแรงที่เกิดจากมวลภายใต้ความเร่งมาตรฐานจากแรงโน้มถ่วง (เช่น ชอร์ตตัน-แรง) แรงที่ชอร์ตตันหนึ่งกระทำภายใต้แรงโน้มถ่วงมาตรฐานคือ 2,000 ปอนด์-แรง (lbf)

## สหรัฐ
ในสหรัฐ ชอร์ตตันมักเป็นที่รู้จักว่า "ตัน" เฉย ๆ โดยไม่ได้มีการระบุความแตกต่างจากเมตริกตัน (tonne) ซึ่งมีค่าเท่ากับ () และเป็นที่รู้จักว่า "เมตริกตัน" ในสหรัฐ หรือลองตัน (long ton) ที่เรียกกันว่า "ตันอิมพีเรียล" (imperial ton) ซึ่งมีค่าเท่ากับ  อย่างไรก็ดี มีการใช้งานในสหรัฐบางอย่างที่คำว่า "ตัน" ที่ไม่ได้ระบุเจาะจงนั้นมักหมายถึงลองตัน (เช่น เรือนาวี) หรือ เมตริกตัน (เช่น ตัวเลขการผลิตธัญพืชทั่วโลก

ทั้งลองตันและชอร์ตตันต่างก็ถูกนิยามให้เท่ากับ 20 ฮันเดรดเวต (hundredweight) แต่ฮันเดรดเวตนั้นมีค่าเท่ากับ  ในระบบสหรัฐ (เรียกว่าชอร์ตหรือเน็ตฮันเดรดเวต) และ  ในระบบอิมพีเรียล (เรียกว่าลองหรือกรอสฮันเดรดเวต)

**ชอร์ตตัน-แรง** (short ton-force) มีค่าเท่ากับ 2,000 ปอนด์-แรง (8,896.44 นิวตัน)

## ดูเพิ่ม

*ระวางบรรทุก การวัดปริมาตรที่ใช้ในการขนส่งทางทะเล เดิมใช้ 

## อ้างอิง

หมวดหมู่:หน่วยมวล
ชอร์ตตัน
การไถ่

**การไถ่** () เป็นแนวคิดสำคัญในหลายศาสนา เช่น ศาสนายูดาห์ ศาสนาคริสต์ และศาสนาอิสลาม คำนี้สื่อเป็นนัยถึงการที่บางสิ่งได้รับการชำระหรือซื้อกลับคืนมา เหมือนกับทาสที่ถูกปลดปล่อยให้เป็นอิสระผ่านการจ่ายค่าไถ่

## ศาสนาคริสต์

ในเทววิทยาศาสนาคริสต์ การไถ่ (, ) หมายถึงการที่คริสต์ศาสนิกชนได้รับการปลดปล่อยจากบาปและผลที่ตามมมาของบาป คริสต์ศาสนิกชนเชื่อว่ามนุษย์ทุกคนเกิดมาในสภาวะบาปและแยกขาดจากพระเป็นเจ้า และการไถ่นั้นเป็นส่วนจำเป็นสำหรับความรอดเพื่อได้รับชีวิตนิรันดร์ ลีออน มอร์ริส (Leon Morris) กล่าาว่า "เปาโลใช้แนวคิดเรื่องการไถ่เป็นหลักเพื่อพูดถึงความสำคัญของการช่วยให้รอดผ่านการสิ้นพระชนม์ของพระคริสต์"

## ศาสนาฮินดู

## ศาสนาเชน

## ศาสนาอิสลาม

## ศาสนายูดาห์

## ดูเพิ่ม

* ความรอด
* พิธีรับเข้าเป็นคริสต์ศาสนิกชน
* วันศุกร์ประเสริฐ
* อีสเตอร์

## อ้างอิง

## แหล่งข้อมูลอื่น
* Redemption, BBC Radio 4 discussion with Richard Harries, Janet Soskice and Stephen Mulhall (*In Our Time*, Mar. 13, 2003)

หมวดหมู่:ความรอด
หมวดหมู่:คำศัพท์ศาสนา
เอเอฟซีแชลเลนจ์ลีก ฤดูกาล 2025–26 รอบแบ่งกลุ่ม

**[[เอเอฟซีแชลเลนจ์ลีก ฤดูกาล 2025–26]] รอบแบ่งกลุ่ม** แข่งขันตั้งแต่วันที่ 25 ตุลาคม ถึง 1 พฤศจิกายน ค.ศ. 2025 ทีมที่จบสองอันดับแรกของแต่ละกลุ่มจะผ่านเข้าสู่รอบแพ้คัดออก

## การจับสลาก

การจัดสลากรอบแบ่งกลุ่มจัดขึ้นเมื่อวันที่ 28 สิงหาคม ในกัวลาลัมเปอร์ ประเทศมาเลเซีย ทั้ง 20 ทีมจะถูกจับสลากแบ่งเป็น 5 กลุ่ม กลุ่มละ 4 ทีม: ภูมิภาคตะวันตก (กลุ่ม เอ–ซี) 3 กลุ่ม และภูมิภาคตะวันออก (กลุ่ม ดี–อี) 2 กลุ่ม สำหรับแต่ละภูมิภาค ทีมต่าง ๆ จะถูกจัดเข้าใน 4 โถ และจับสลากไปยังตำแหน่งที่เกี่ยวข้องภายในแต่ละกลุ่ม โดยอิงตามอันดับสมาคม ทีมจากสมาคมเดียวกันไม่สามารถจับสลากเข้ากลุ่มเดียวกันได้

20 ทีมต่อไปนี้เข้าสู่การจับฉลากรอบแบ่งกลุ่ม ซึ่งรวมถึงผู้เข้าแข่งขันโดยตรง 11 ทีม สามทีมที่แพ้จากเอเอฟซีแชมเปียนส์ลีกทู รอบคัดเลือกเพลย์ออฟ และสองทีมที่ชนะจากรอบเบื้องต้น

;สัญลักษณ์
* **ACL2**: ผู้แพ้จากเอเอฟซีแชมเปียนส์ลีกทู รอบคัดเลือกเพลย์ออฟ
* **PS**: ผู้ชนะจากรอบเบื้องต้น

## รูปแบบ
การแข่งขันในรอบแบ่งกลุ่ม แต่ละทีมในแต่ละกลุ่มจะแข่งขันแบบพบกันหมดนัดเดียวที่สนามกลาง แปดทีมจะผ่านเข้าสู่รอบก่อนรองชนะเลิศของรอบแพ้คัดออก ได้แก่ ผู้ชนะเลิศและรองชนะเลิศที่อันดับดีที่สุดของแต่ละกลุ่มจากภูมิภาคตะวันตก ผู้ชนะเลิศและรองชนะเลิศของแต่ละกลุ่มจากภูมิภาคตะวันออก

### การตัดสินเสมอ

แต่ละทีมจะจัดอันดับตามคะแนน (ชนะได้ 3 คะแนน, เสมอได้ 1 คะแนน, แพ้ได้ 0 คะแนน) หากเสมอกันจะใช้การตัดสินเสมอตามลำดับดังนี้ (กฎระเบียบ มาตรา 8.3):
# คะแนนในนัดการแข่งขันระหว่างทีมที่เสมอกัน;
# ผลต่างประตูในนัดการแข่งขันระหว่างทีมที่เสมอกัน;
# ประตูที่ทำได้ในนัดการแข่งขันระหว่างทีมที่เสมอกัน;
# หากมีทีมที่เสมอกันมากกว่าสองทีม และหลังจากใช้เกณฑ์เฮดทูเฮดทั้งหมดข้างต้นแล้ว ยังมีทีมย่อยที่เสมอกันอยู่ เกณฑ์เฮดทูเฮดทั้งหมดข้างต้นจะถูกนำไปใช้กับทีมย่อยเหล่านี้โดยเฉพาะ;
# ผลต่างประตูในทุกนัดการแข่งขันรอบแบ่งกลุ่ม;
# ประตูที่ทำได้ในทุกนัดการแข่งขันรอบแบ่งกลุ่ม;
# การดวลลูกโทษ ถ้าในนัดสุดท้ายของกลุ่มมีเพียงสองทีมที่เสมอกัน;
# คะแนนวินัย (ใบเหลือง = 1 คะแนน, ใบแดงจากการได้รับใบเหลืองสองใบ = 3 คะแนน, ใบแดงโดยตรง = 3 คะแนน, ใบเหลืองตามด้วยใบแดงโดยตรง = 4 คะแนน);
# จับสลาก

## กำหนดการแข่งขัน
กำหนดการแข่งขันรอบแบ่งกลุ่มมีดังนี้

## กลุ่ม
กำหนดการโดยละเอียดประกาศเมื่อวันที่ 28 สิงหาคม หลังพิธีจับฉลาก

### ภูมิภาคตะวันตก
#### กลุ่ม เอ

------

------ 

#### กลุ่ม บี

------

------

#### กลุ่ม ซี

------

------

#### อันดับทีมรองชนะเลิศ

### ภูมิภาคตะวันออก
#### กลุ่ม ดี

-----

-----

#### กลุ่ม อี

------

------

## หมายเหตุ

## ดูเพิ่ม
*เอเอฟซีแชมเปียนส์ลีกอีลิท ฤดูกาล 2025–26 รอบลีก
*เอเอฟซีแชมเปียนส์ลีกทู ฤดูกาล 2025–26 รอบแบ่งกลุ่ม

## อ้างอิง

## แหล่งข้อมูลอื่น
*

*3
อาเชอร์ (บุตรยาโคบ)

**อาเชอร์** (;  *’Āšēr*) เป็นบุตรชายคนเล็กจากทั้งหมด 2 คนของยาโคบและศิลปาห์ (และเป็นบุตรชายคนที่ 8 จากทั้งหมด 12 คนของยาโคบ) ตามที่ระบุในหนังสือปฐมกาลของคัมภีร์ฮีบรู อาเชอร์เป็นผู้ก่อตั้งเผ่าอาเชอร์แห่งวงศ์วานอิสราเอล

## ชื่อ
คัมภีร์โทราห์ระบุว่าชื่อ אָשֵׁר *อาเชอร์* มีความหมายว่า "ความสุข" หรือ "การอวยพร"  บ่งบอกถึงถึงรากศัพท์จากคำภาษาฮีบรูว่า *osher* ใน 2 รูปแบบ ได้แก่ *beoshri* (มีความหมายว่า *ในโชคดีของฉัน*) และ *ishsheruni* คัมภีร์ไบเบิลระบุว่าเมื่ออาเชอร์เกิด เลาอาห์อุทานว่า "ฉันมีความสุข เพราะพวกสตรีจะเรียกฉันว่า เป็นสุข" จึงตั้งชื่อว่าอาเชอร์ที่มีความหมายว่า "ความสุข" (ปฐมกาล 30:13) จริง ๆ แล้วชื่อ אָשֵׁר *อาเชอร์* เป็นชื่อในกลุ่มภาษาเซมิติกโดยทั่วไป มาจากรากศัพท์ภาษาฮีบรู *ʔ-š-r* "มีความสุข"

## เรื่องเล่าในคัมภีร์ไบเบิล
อาเชอร์กับบุตรชาย 4 คนและบุตรหญิง 1 คนตั้งรกรากในคานาอัน เมือยาโคบใกล้เสียชีวิต ได้อวยพรแก่อาเชอร์โดยกล่าวว่า "อาหารของอาเชอร์จะบริบูรณ์ และเขาจะผลิตเครื่องเสวยสำหรับกษัตริย์" (ปฐมกาล 49:20)

โมเสสกล่าวถึงอาเชอร์ว่า "อาเชอร์ได้รับพระพรจากบุตรทั้งหลาย ขอให้เขาเป็นที่โปรดปรานของพี่น้องของเขา และให้เขาจุ่มเท้าเขาลงในน้ำมัน" (เฉลยธรรมบัญญัติ 33:24)

## ดูเพิ่ม
* เผ่าอาเชอร์

## อ้างอิง

## แหล่งข้อมูลอื่น
*

หมวดหมู่:ผู้ก่อตั้งเผ่าในคัมภีร์ไบเบิล
หมวดหมู่:บุตรของยาโคบ
หมวดหมู่:เผ่าอาเชอร์
หมวดหมู่:บุคคลจากหนังสือปฐมกาล
โอชิษฐ์ เกียรติก้องชูชัย

นายแพทย์ **โอชิษฐ์ เกียรติก้องชูชัย**  (เกิด 22 กันยายน พ.ศ. 2520)  เป็นแพทย์และนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดชัยภูมิ อดีตรองหัวหน้าพรรคเพื่อไทย

## ประวัติ
โอชิษฐ์ เกิดเมื่อวันที่ 22 กันยายน พ.ศ. 2520 ที่จังหวัดชัยภูมิ เป็นบุตรนายไพโรจน์ เกียรติก้องชูชัย สำเร็จการศึกษาระดับปริญญาตรี คณะแพทยศาสตร์ สาขากุมารเวชศาสตร์ จากมหาวิทยาลัยศรีนครินทรวิโรฒ และระดับปริญญาโท รัฐประศาสนศาสตรมหาบัณฑิต  จากมหาวิทยาลัยรามคำแหง

## งานการเมือง
โอชิษฐ์ เข้าสู่การเมืองโดยลงสมัครสมาชิกสภาผู้แทนราษฎรจังหวัดชัยภูมิ สังกัดพรรคภูมิใจไทย ได้รับเลือกตั้งเป็นสมัยแรก ต่อมาในปี พ.ศ. 2556 ย้ายไปสังกัดพรรคเพื่อไทย ลงสมัคร พ.ศ. 2562 สังกัดพรรคเพื่อไทย ได้รับเลือกตั้งเป็นสมัยที่ 2 และการเลือกตั้งในปี พ.ศ. 2566 ได้รับเลือกตั้งเป็นสมัยที่ 3 ต่อมาได้รับเลือกเป็นรองหัวหน้าพรรคเพื่อไทย

### สมาชิกสภาผู้แทนราษฎร
โอชิษฐ์ เกียรติก้องชูชัย ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดชัยภูมิ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดชัยภูมิ สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:นักการเมืองจากจังหวัดชัยภูมิ
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:นักการเมืองพรรคภูมิใจไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะแพทยศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
กฤติน กิจจารุวรรณกุล

**กฤติน กิจจารุวรรณกุล** (เกิดวันที่ 4 กรกฎาคม พ.ศ. 2546) ชื่อเล่น **พูห์ หรือ หมีพูห์** เป็นนักแสดงชายชาวไทย เขาเป็นที่รู้จักจากบทชาลีในเรื่องพิษเบ๊บ

## ชีวิตวัยเด็กและการศึกษา
กฤตินเกิดเมื่อวันที่ 4 กรกฎาคม พ.ศ. 2546 ปัจจุบัน เขากำลังศึกษาระดับปริญญาตรีในสาขาวิชาหุ่นยนต์และปัญญาประดิษฐ์ที่คณะวิศวกรรมศาสตร์ จุฬาลงกรณ์มหาวิทยาลัย

## อาชีพ
ในปี พ.ศ. 2566 กฤตินได้เซ็นสัญญากับเช้นจ์2561 ในปีเดียวกัน กฤตินได้เดบิวต์งานแสดงในละครซีรีส์เรื่องพิษเบ๊บในบท ชาลี นิสิตจบใหม่ที่ฝันอยากเป็นนักแข่งรถ แต่ยังไม่มีรถเป็นของตัวเอง เขาขอความช่วยเหลือจาก เบ๊บ (นเรศ พร้อมเผ่าพันธ์) นักแข่งรถชื่อดัง

ในเดือนพฤษภาคม พ.ศ. 2568 กฤตินกลับมารับบทเดิมในเรื่องพิษเบ๊บ 2 กฤตินเตรียมแสดงนำในละครซีรีส์เรื่องสิงสาลาตายร่วมกับนเรศ พร้อมเผ่าพันธ์

## ผลงานละครโทรทัศน์
* พิษเบ๊บ (2566) รับบท ชาลี
* พิษเบ๊บ 2 (2568) รับบท ชาลี
* สิงสาลาตาย (2568) รับบท ธูป

## รางวัล
* Rookie Of The Year (ACTOR) งานประกาศราวัล Minth Awards 2024
* Prince of Boys' Love (นักแสดงนำ Boys' Love เจ้าเสน่ห์)  งานประกาศรางวัล Yentrtain awards 2024
* รางวัลนักแสดงรุ่นใหม่ที่มีผลงานสู่วงการบันเทิงญี่ปุ่น Japan Expo Thailand 2025
* รางวัลนักแสดงดาวรุ่งยอดเยี่ยม งานประกาศราวัลคมชัดลึก อวดอร์ด ครั้งที่ 21
* Best Artist Award & Best Young Award สาขานักแสดงซีรีส์วายยอดเยี่ยม งานเยาวชนแห่งชาติ 2568
* Asia Top Award 2025 สาขานักแสดงซีรีส์วายยอดเยี่ยม
* นักแสดงชายยอดเยี่ยม จากเรื่องสิงสาลาตาย งานประกาศรางวัลเกียรติคุณกินรีทองมหาชนครั้งที่ 11 

## อ้างอิง

หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงสังกัดเช้นจ์2561
วัดบ่อสร้าง (อำเภอสันกำแพง)

**วัดบ่อสร้าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลต้นเปา อำเภอสันกำแพง จังหวัดเชียงใหม่ มีพื้นที่ 2 ไร่ 3 งาน 77 ตารางวา

วัดบ่อสร้าง เดิมชื่อ **วัดศรีสุพรรณสันน้ำบ่อสร้าง** สันนิษฐานว่าสร้างประมาณ พ.ศ. 2325 ในรัชสมัยพระเจ้ากาวิละ พระองค์ได้คุมกำลังพลขึ้นไปกวาดต้อนครอบครัวในเวียงเชียงแสนให้ลงมาสร้างหลักปักฐานอยู่ ณ บริเวณอำเภอสันกำแพง หลังจากตั้งถิ่นฐานลงตัวเป็นหลักแหล่งแล้วชาวบ้านจึงได้ชักชวนร่วมมือกันสร้างวัดขึ้น เพื่อเป็นสถานที่พำนักสงฆ์ ปฏิบัติธรรม และไว้เป็นที่บำเพ็ญกุศลของศรัทธาชาวบ้านในชุมชนคนบ่อสร้าง พร้อมกันนี้ก็ได้ขุดบ่อน้ำใหญ่ลึก 9 เมตร จำนวน 1 บ่อ จึงเป็นที่มาของชื่อหมู่บ้านและชื่อวัด

ด้านการบูรณะและก่อสร้างสิ่งปลูกสร้างภายในวัดบ่อสร้าง ใน พ.ศ. 2517 ได้ดำเนินการสร้างกุฏิหลังใหม่ ทดแทนหลังเก่าที่ชำรุดจนเกือบหมดสภาพ และ พ.ศ. 2524 ได้ทำการบูรณะซ่อมแซมวิหารและดำเนินการก่อสร้างโรงครัว

ภายในวัดมีเจดีย์ ซุ้มประตู บ่อน้ำบ่อสร้าง รวมทั้งพระเจดีย์สันติภาพ เจดีย์ที่ชาวญี่ปุ่น ยูเมฮะระ โซะจัง ได้บริจาคเงินจำนวนหนึ่งเพื่อทำการสร้างเจดีย์นี้ขึ้นมาก เพื่อเป็นสัญลักษณ์แห่งสันติภาพของโลก อีกทั้งยังมีพิธีอัญเชิญและประดิษฐานพระบรมสารีริกธาตุในทุก ๆ ปีด้วย วันขึ้น 15 ค่ำ เดือน 4 เหนือ ของทุกปี เป็นวันประเพณีสรงน้ำพระธาตุวัดบ่อสร้าง

## อ้างอิง

ร้องวัวแดง
ไช-ไช

**ไช-ไช** (, ) เป็นนครทางใต้ของประเทศโมซัมบิก ก่อน ค.ศ. 1975 นครนี้มีชื่อว่า **ฌูเวาเบลู** () เป็นเมืองหลักของจังหวัดกาซา ณ ค.ศ. 2007 นครนี้มีประชากร 116,343 คน

## ประวัติ
### การปกครองของโปรตุเกส
ในสมัยโปรตุเกสเมื่อต้นคริสต์ทศวรรษ 1900 ไช-ไช (เดิมชื่อฌูเวาเบลู) พัฒนาเป็นเมืองท่าคู่ของ Lourenço Marques (ปัจจุบันคือมาปูโต) แม้ว่าความสำคัญทางเศรษฐกิจของเมืองไม่เคยเทียบเท่ากับเมืองที่ใหญ่ที่สุดของโมซัมบิกก็ตาม ก่อนเป็นเอกราชจากโปรตุเกสใน ค.ศ. 1975 ไช-ไชเป็นที่รู้จักกันในชื่อ ฌูเวาเบลู ในจังหวัดโพ้นทะเลโมซัมบิก ฌูเวาเบลูเติบโตและพัฒนาเป็นฐานะท่าเรือภายใต้การปกครองของโปรตุเกส ศูนย์กลางการเกษตรและอุตสาหกรรม (เก็บเกี่ยวและแปรรูปข้าวและมะม่วงหิมพานต์) ผู้ให้บริการต่าง ๆ รวมถึงโรงพยาบาลประจำอำเภอ ธนาคาร และศูนย์บริหาร การท่องเที่ยวก็มีความสำคัญเช่นกัน โดยมีชายหาดและโรงแรม ใน ค.ศ. 1970 นครนี้มีประชากร 63,949 คน

### หลังเป็นเอกราชจากโปรตุเกส
เมืองนี้ได้รับผลกระทบอย่างหนักจากน้ำท่วมลิมโปโป ค.ศ. 2000 ซึ่งเกิดจากฝนตกหนักติดต่อกัน 4 สัปดาห์พร้อมกับพายุไซโคลนเลออน-เอลีน ทำให้อาคารบางแห่งจมน้ำถึง  กระนั้น หลังน้ำลงไม่นาน เมืองนี้ก็เปิดทำการอีกครั้ง

## ภูมิประเทศ
ไช-ไชตั้งอยู่ในระดับความสูง  ติดกับแม่น้ำลิมโปโป ใกล้กับมหาสมุทรอินเดีย และปลูกข้าวในที่ราบกว้างใหญ่อุดมสมบูรณ์

### ภูมิอากาศ
ไช-ไชมีสภาพภูมิอากาศแบบทุ่งหญ้าสะวันนา (การแบ่งเขตภูมิอากาศแบบเคิพเพิน *Aw*)

## ประชากร

## เมืองพี่น้อง
*  **[[กัชไกช์]]** ประเทศโปรตุเกส

## อ้างอิง

หมวดหมู่:แม่น้ำลิมโปโป
หมวดหมู่:เมืองหลักของจังหวัดในประเทศโมซัมบิก
วัดป่าน้ำริน

**วัดป่าน้ำริน** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลขี้เหล็ก อำเภอแม่ริม จังหวัดเชียงใหม่ มีอาณาเขต ทิศเหนือประมาณ 3 เส้น 17 วา 2 ศอก จดทางสาธารณประโยชน์ ทิศใต้ประมาณ 5 เส้น 9 วา 2 ศอก จดทางสาธารณประโยชน์ ทิศตะวันออกประมาณ 2 เส้น 8 วา จดคลองชลประทาน ทิศตะวันตกประมาณ 4 เส้น 2 วา จดบ่าสงวนแห่งชาติ

วัดป่าน้ำรินเริ่มสร้างประมาณ พ.ศ. 2477 ได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขตวิสุงคามสีมา กว้าง 30 เมตร ยาว 50 เมตร
การบริหารและการปกครอง มีเจ้าอาวาสเท่าที่ทราบนาม คือ รูปที่ 1 พระครูพิศาล ปญโญภาส (คำดี) รูปที่ 2 พระอธิการคำหล้า วิสุวณโณ 

อาคารเสนาสนะประกอบด้วย กุฏิสงฆ์ วิหาร ศาลาบำเพ็ญกุศลจำนวน 4 หลัง หอระฆัง ปูชนิยวัตถุมีพระประธานและพระอัครสาวก 4 องค์ พระพุทธรูปปูนปั้น

## อ้างอิง

ป่าน้ำริน
บางกอกบอย

**บางกอกบอย** เป็นละครโทรทัศน์ไทยแนว BL ปี พ.ศ. 2568 ออกอากาศตั้งแต่วันที่ 26 เมษายนถึง 12 กรกฎาคม พ.ศ. 2568 ละครเรื่องนี้เล่าเรื่องราวของ ซัน อดีตนักโทษที่ตั้งแก๊งลับในกรุงเทพฯ ขึ้นเพื่อการแก้แค้นและค้นหาความจริง ออกอากาศทุกวันเสาร์ และสามารถรับชมย้อนหลังได้ทางวีทีวี (WeTV) และกากาโอโอลาลา (GagaOOLala)

## เรื่องย่อ
หลังจากพ้นโทษ ซันกลับมาที่กรุงเทพฯ ด้วยความต้องการแก้แค้น เขาก่อตั้งแก๊งใต้ดินชื่อ บางกอกบอยส์ โดยมีเป้าหมายเพื่อค้นหาความจริงเบื้องหลังการตายของคนที่เขารัก เมื่ออิทธิพลของซันเพิ่มขึ้น เขาได้เข้าไปพัวพันกับ พีซ ศิลปินชาวเกาหลีผู้มีนิสัยอ่อนโยน ซึ่งนำไปสู่ความสัมพันธ์อันซับซ้อนที่มีความรักและความเกลียดปะปนกัน โดยมีฉากหลังเป็นกรุงเทพมหานครที่เต็มไปด้วยความโหดร้ายในเมืองใหญ่ ละครเรื่องนี้สะท้อนถึงความจงรักภักดี แผลในใจ และการไถ่บาป

## นักแสดง
### นักแสดงหลัก
* วรชัย ศิริคงสุวรรณ รับบท ซัน
* โช ซี-ฮย็อน รับบท พีซ/โช ซง-มิน

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครชายรักชายไทย
หมวดหมู่:ละครโทรทัศน์แนวอาชญากรรมไทย
กระสือสยาม

***กระสือสยาม*** เป็นภาพยนตร์ไทยแนวแอ็คชั่น-สยองขวัญ ปี พ.ศ. 2562 กำกับโดยปรัชญา ปิ่นแก้ว นำแสดงโดยนันท์นภัส นามเชิดสกุลและพลอยยุคล โรจนกตัญญู เรื่องราวกล่าวถึงพี่น้องสองคน คือ วีณา และ โมรา ซึ่งแม่ของพวกเธอที่ล่วงลับไปแล้วเป็นนักล่ากระสือทำให้ ราชินีแห่งเผ่ากระสือ ประกาศจะแก้แค้นเด็กสาวทั้งสอง

## งานสร้าง
กระสือสยามเป็นภาพยนตร์สยองขวัญเรื่องแรกของปรัชญา ปิ่นแก้ว ผู้กำกับภาพยนตร์แอ็คชั่นฟอร์มยักษ์อย่างองค์บากและต้มยำกุ้ง อย่างไรก็ตาม ไอเดียสำหรับกระสือสยามมีมาตั้งแต่ปี พ.ศ. 2540 ขณะที่ปรัชญายังทำงานอยู่ที่แกรมมี่ เอ็นเตอร์เทนเมนต์ ในตอนนั้น ภาพยนตร์เรื่องนี้อยู่ในรายชื่อโปรเจกต์ที่ปรัชญาวางแผนจะทำควบคู่กับ องค์บาก และเขาเคยพิจารณาตั้งชื่อเรื่องว่า กระสือ 2000 และ กระสือ Y2K เขาเกิดไอเดียทำภาพยนตร์เกี่ยวกับกระสือหลังจากที่เคยดูภาพยนตร์เรื่อง กระสือสาว (พ.ศ. 2516) ที่นำแสดงโดยพิศมัย วิไลศักดิ์เมื่อตอนเป็นเด็ก หลังจากที่ปรัชญาออกจากแกรมมี่ เอ็นเตอร์เทนเมนต์และไปสร้างองค์บากร่วมกับสหมงคลฟิล์ม อินเตอร์เนชั่นแนล โปรเจกต์ภาพยนตร์เรื่องนี้จึงถูกพักไว้ ก่อนจะมาเริ่มถ่ายทำในต้นปี พ.ศ. 2561

## การเข้าฉายและกระแสตอบรับ
งานรอบปฐมทัศน์ของภาพยนตร์เรื่องกระสือสยาม จัดขึ้นที่เอสเอฟ เวิลด์ ซีเนม่า เซ็นทรัลเวิลด์ เมื่อวันที่ 2 เมษายน พ.ศ. 2562 โดยมีนักแสดงนำทั้งหมดเข้าร่วม รวมถึงสมาชิกเกือบทั้งหมดของวงบีเอ็นเคโฟร์ตีเอต เนื่องจากหนึ่งในนักแสดงนำอย่าง มิวนิค เป็นสมาชิกของวงในตอนนั้น ภาพยนตร์เข้าฉายในโรงภาพยนตร์อย่างเป็นทางการเมื่อวันที่ 4 เมษายน พ.ศ. 2562 หลังจากเข้าฉาย 19 วัน ทำรายได้รวมทั้งสิ้น 6.9 ล้านบาท

เมื่อวันที่ 12 สิงหาคม พ.ศ. 2562 ภาพยนตร์เข้าฉายอย่างเป็นทางการบนเน็ตฟลิกซ์ แม้ว่าจะสามารถรับชมได้เฉพาะบางประเทศเท่านั้น ต่อมา ภาพยนตร์ได้เข้าฉายในเทศกาลภาพยนตร์นานาชาติโตเกียว 2019

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2562
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่กำกับโดย ปรัชญา ปิ่นแก้ว
หมวดหมู่:ภาพยนตร์ภาษาไทยในคริสต์ทศวรรษ 2010
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
เทยา (นักร้อง)

**เตออดอรา ชปีรีช** (, ; เกิด 12 เมษายน ค.ศ. 2000) หรือชื่อในวงการ **เทยา** () หรือเดิม **เธีย เดวี** () เป็นนักร้องและนักแต่งเพลงชาวออสเตรีย เธอเป็นตัวแทนของในการประกวดเพลงยูโรวิชันปี 2023 ร่วมกับซาเลนา ด้วยเพลง "ฮูเดอะเฮลล์อีสเอ็ดการ์" โดยได้รับอันดับที่ 15 ในรอบชิงชนะเลิศ เธอยังเป็นนักแต่งเพลงสำหรับ "เวสทิดเลิฟ" ขับร้องโดยเจเจ ซึ่งเป็นผลงานที่ชนะการประกวดเพลงยูโรวิชันปี 2025

## อ้างอิง

หมวดหมู่:ศิลปินชาวออสเตรีย
หมวดหมู่:ผู้เข้าประกวดการประกวดเพลงยูโรวิชันปี 2023
หมวดหมู่:นักร้องออสเตรีย
ทอล์กทูเดอะแฮนด์

**"ทอล์กทูเดอะแฮนด์"** ( หรือ **"เทลล์อิตทูเดอะแฮนด์"** (; ) เป็นวลีสแลงที่เกี่ยวข้องกับยุคริสต์ทศวรรษ 1990 โดยมีต้นกำเนิดมาจากการพูดประชดประชันว่าไม่อยากฟังสิ่งที่ผู้พูดกำลังพูด

ประโยคนี้มักถูกขยายความให้ยาวขึ้นเป็นวลีอย่าง "พูดกับมือ เพราะหูไม่ได้ฟัง" หรือ "พูดกับมือ เพราะหน้าไม่ได้ฟัง"

## ความหมายและการใช้งาน
วลีนี้มักถูกมองว่าเป็นการประชดประชันหรือน่ารังเกียจ มาร์ติน ลอว์เรนซ์ นักแสดงและนักแสดงตลกในซิตคอมเรื่อง *[[Martin (TV series)|Martin]]* ใน ค.ศ. 1992 ทำให้วลีนี้เป็นที่โด่งดัง มีการรายงานอย่างเป็นทางการตั้งแต่ ค.ศ. 1995 เมื่อบทความในนิตยสารท้องถิ่นของอินเดียแนโพลิสระบุว่า "วลี พูดกับมือ—ที่แปลว่า 'หุบปาก' มักมาพร้อมกับการยกมือขึ้นปิดหน้าเหยื่อ"

โดยปกติแล้ว วลีนี้มักจะมาพร้อมกับการยื่นแขนข้างหนึ่งไปหาอีกฝ่าย โดยให้ฝ่ามือหันเข้าหาผู้ถูกดูถูกในลักษณะเดียวกับการส่งสัญญาณให้หยุด การใช้วลีนี้ถูกตั้งข้อสังเกตว่าเป็นกระแสที่ผ่านไปแล้ว ดังที่แจ็ก รอว์ลินส์ ได้กล่าวไว้ในการแนะนำนักเขียนให้หลีกเลี่ยงการใช้คำแสลงว่า "คำแสลงกำลังเป็นที่นิยม ปีที่แล้วคนหนุ่มสาวทุกคนที่ผมรู้จักต่างก็พูดว่า 'พูดกับมือ' ตอนนี้ไม่มีใครจำคำว่า 'พูดกับมือ' ได้เลย"

## อ้างอิง

## แหล่งข้อมูลอื่น
*
*
แผนลวงรักฉบับพี่ชาย

**แผนลวงรักฉบับพี่ชาย** เป็นละครโทรทัศน์ไทยปี พ.ศ. 2562 นำแสดงโดยเศรษฐพงศ์ เพียงพอ, หัสณัฐ พินิวัตร์ และธนันต์ธรญ์ นีระสิงห์

กำกับโดยเอกสิทธิ์ ตระกูลเกษมสุข และผลิตโดยสตาร์ฮันเตอร์ สตูดิโอ ออกอากาศทุกวันเสาร์ เวลา 21:25 น. (เวลามาตรฐานไทย) ทางช่องจีเอ็มเอ็ม 25 และไลน์ทีวี ระหว่างวันที่ 16 กุมภาพันธ์ ถึง 11 พฤษภาคม พ.ศ. 2562

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
วีทาลี ปาร์กฮีโมวิช

**วีทาลี มิไคโลวิช ปาร์กฮีโมวิช** (; 17 มิถุนายน ค.ศ. 1943 – 15 มกราคม ค.ศ. 1995) เป็นนักยิงปืนยาวชาวโซเวียต เขาเข้าร่วมการแข่งโอลิมปิกฤดูร้อน 1968 และโอลิมปิกฤดูร้อน 1972 รวมถึงได้รับรางวัลเหรียญทองแดงในการแข่งปืนยาว 3 ท่า เมื่อ ค.ศ. 1968

ทั้งนี้ ปาร์กฮีโมวิชเกิดในรัสเซียในครอบครัวของนายทหารอาชีพ กระทั่งใน ค.ศ. 1948 เขาได้ย้ายไปเบลารุส และใช้ชีวิตอยู่ที่นั่นเกือบตลอดชีวิต โดยตลอดอาชีพของเขา เขาได้รับรางวัลเหรียญทองเก้าเหรียญ และรางวัลเหรียญเงินเจ็ดเหรียญจากการแข่งปืนยาวชิงแชมป์โลก นอกจากนี้ เขายังคว้าแชมป์ยุโรปได้ 13 สมัย และได้อันดับสองถึงเจ็ดสมัย

## อ้างอิง

## แหล่งข้อมูลอื่น
* 

หมวดหมู่:นักกีฬายิงปืนชายชาวโซเวียต
หมวดหมู่:นักยิงปืนในโอลิมปิกฤดูร้อน 1968
หมวดหมู่:นักยิงปืนในโอลิมปิกฤดูร้อน 1972
หมวดหมู่:นักกีฬาสหภาพโซเวียตที่ได้เหรียญทองแดงโอลิมปิก
คลิปสตูดิโอเพนท์

**คลิปสตูดิโอเพนต์** () ชื่อเดิมคือมังงะสตูดิโอ () เป็นชุดซอฟต์แวร์ที่พัฒนาโดยบริษัทเซลซิส () ซึ่งเป็นบริษัทซอฟต์แวร์กราฟิกจากประเทศญี่ปุ่น ใช้สำหรับการสร้างงานดิจิทัลประเภทการ์ตูนช่อง ภาพประกอบทั่วไป และแอนิเมชัน 2 มิติ ซอฟต์แวร์นี้มีให้ใช้งานในหลายเวอร์ชัน สำหรับแมคโอเอส, วินโดวส์, ไอโอเอส, ไอแพดโอเอส, แอนดรอยด์ และโครมโอเอส โปรแกรมนี้เป็นที่นิยมแพร่หลายทั้งในกลุ่มผู้สร้างการ์ตูนสมัครเล่นและมืออาชีพ

## ประวัติ
คลิปสตูดิโอเพนต์เวอร์ชัน 1.0.0 ได้ปล่อยให้ใช้งานในวันที่ 31 พฤษภาคม ค.ศ. 2012 สำหรับ macOS และ Windows ซึ่งในขณะนั้นได้จัดจำหน่ายในฐานะมังงะสตูดิโอ 5 โดยสมิธไมโครซอฟต์แวร์ (อังกฤษ: Smith Micro Software) ในตลาดตะวันตก ต่อมาในปี ค.ศ. 2016 ชื่อ "มังงะสตูดิโอ" ได้ถูกเลิกใช้ และโปรแกรมก็ได้เริ่มจำหน่ายในทุกตลาดในชื่อ "คลิปสตูดิโอเพนต์" เวอร์ชันดังกล่าวที่ได้รับการปล่อยภายใต้แบรนด์เดียวกันนี้ (เวอร์ชัน 1.5.4) มาพร้อมรูปแบบไฟล์ใหม่ (สกุล .clip) และแอนิเมชันเฟรมต่อเฟรม ตั้งแต่ปลายปี ค.ศ. 2017 เป็นต้นไป เซลซิสได้เข้าควบคุมการขายซอฟต์แวร์คลิปสตูดิโอเพนต์ทั่วโลก

คลิปสตูดิโอเพนต์สำหรับ Apple iPad ได้เปิดตัวในเดือนพฤศจิกายน ค.ศ. 2017 และสำหรับ iPhone ได้เปิดตัวในเดือนธันวาคม ค.ศ. 2019 คลิปสตูดิโอเพนต์สำหรับแท็บเล็ตและสมาร์ตโฟน Samsung Galaxy ได้ปล่อยให้ใช้งานในเดือนสิงหาคม ค.ศ. 2020 บน Galaxy Store ในขณะที่เวอร์ชันสำหรับอุปกรณ์ Android อื่นๆ และ Chromebook ได้ปล่อยให้ใช้งานในเดือนธันวาคม

## รุ่นการใช้งาน
แอปพลิเคชันคลิปสตูดิโอเพนต์มีสามรุ่นการใช้งาน ได้แก่ "เดบิวต์" (อังกฤษ: Debut) ซึ่งเป็นรุ่นพื้นฐาน มีเฉพาะที่พ่วงมากับสินค้าอื่น "โปร" (อังกฤษ: Pro) ซึ่งมีฟีเจอร์สำหรับการวาดด้วยเวกเตอร์ พื้นผิวปรับแต่ง และการตั้งค่าเครื่องมือ และ "อีเอ็กซ์" (อังกฤษ: EX) ซึ่งมีฟีเจอร์สำหรับเอกสารหลายหน้า การส่งออกหนังสือ และแอนิเมชันความยาวเต็ม

โปรแกรมเสริมประกอบด้วย "คลิปสตูดิโอ" ซึ่งเป็นโปรแกรมสำหรับจัดการและแบ่งปันทรัพยากรดิจิทัลที่เผยแพร่ผ่านเว็บไซต์คลิปสตูดิโอ จัดการไลเซนส์ และรับการอัปเดตและสนับสนุน และ "คลิปสตูดิโอโมเดลเลอร์" (อังกฤษ: Clip Studio Modeler) ซึ่งเป็นโปรแกรมสำหรับจัดเตรียมวัสดุสามมิติเพื่อนำมาใช้ในคลิปสตูดิโอเพนต์

## อ้างอิง
โลโกโลโก

"**โลโกโลโก**" () เป็นเพลงโดยเฮอร์ริเคน วงดนตรีสัญชาติเซอร์เบีย เพลงนี้เป็นตัวแทนของประเทศในการประกวดเพลงยูโรวิชันปี 2021 ที่รอตเทอร์ดาม ประเทศเนเธอร์แลนด์ เพลงนี้ผ่านเข้ารอบชิงชนะเลิศและได้อันดับที่ 15 ด้วยคะแนน 102 คะแนน แม้ว่าจะได้รับคะแนนจากคณะกรรมการค่อนข้างน้อย แต่เพลงนี้ก็ยังได้คะแนนจากการลงคะแนนเสียงทางโทรทัศน์ในอันดับที่เก้า และยังได้ตำแหน่งเพลงยอดเยี่ยมในฐานะหนึ่งในผลงาน "24 คะแนน" ซึ่งทั้งคณะกรรมการและผู้ชมจากมาซิโดเนียเหนือได้ให้คะแนนสูงสุด 12 คะแนนแก่เพลงนี้

## การประกวดเพลงยูโรวิชันปี 2021

### การคัดเลือกภายใน
ในวันที่ 17 ธันวาคม ค.ศ. 2020 การวิทยุและโทรทัศน์แห่งเซอร์เบีย (อาร์ทีเอส) ได้ประกาศว่าเฮอร์ริเคนจะเป็นตัวแทนของเซอร์เบียในการประกวดเพลงยูโรวิชันปี 2021

### ในยูโรวิชัน
การประกวดเพลงยูโรวิชันปี 2021 จะจัดขึ้นที่รอตเทอร์ดามอะฮอยในรอตเทอร์ดาม ประเทศเนเธอร์แลนด์ และประกอบด้วยรอบรองชนะเลิศสองรอบในวันที่ 18 และ 20 พฤษภาคมตามลำดับ และรอบชิงชนะเลิศในวันที่ 22 พฤษภาคม ค.ศ. 2021 ในระหว่างการจับฉลากการจัดสรรซึ่จัดขึ้นเมื่อวันที่ 17 พฤศจิกายน ค.ศ. 2020 เซอร์เบียได้รับเลือกให้ทำการแสดงในรอบรองชนะเลิศรอบที่ 2 โดยทำการแสดงในครึ่งแรกของการแสดง

## ชาร์ต

## อ้างอิง

หมวดหมู่:เพลงจากประเทศเซอร์เบีย
หมวดหมู่:เพลงในปี พ.ศ. 2564
หมวดหมู่:ประเทศเซอร์เบียในการประกวดเพลงยูโรวิชัน